CELEX: 62001TA0066
Language: mt
Date: 2010-06-25 00:00:00
Title: Kawża T-66/01: Sentenza tal-Qorti Ġenerali tal- 25 ta’ Ġunju 2010 — Imperial Chemical Industries vs Il-Kummissjoni ( “Kompetizzjoni — Abbuż minn pożizzjoni dominanti — Suq tas-soda fir-Renju Unit — Deċiżjoni li tikkonstata ksur tal-Artikolu 82 KE — Preskrizzjoni tas-setgħa tal Kummissjoni li timponi multi jew sanzjonijiet — Terminu raġonevoli — Forom proċedurali sostanzjali — Res judicata — Eżistenza ta’ pożizzjoni dominanti — Abbuż minn pożizzjoni dominati — Effett fuq il-kummerċ bejn l-Istati Membri — Multa — Gravità u tul tal-ksur — Ċirkustanzi attenwanti” )

14.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 221/33
            
         Sentenza tal-Qorti Ġenerali tal-25 ta’ Ġunju 2010 — Imperial Chemical Industries vs Il-Kummissjoni
   (Kawża T-66/01) (1)
   
   (Kompetizzjoni - Abbuż minn pożizzjoni dominanti - Suq tas-soda fir-Renju Unit - Deċiżjoni li tikkonstata ksur tal-Artikolu 82 KE - Preskrizzjoni tas-setgħa tal Kummissjoni li timponi multi jew sanzjonijiet - Terminu raġonevoli - Forom proċedurali sostanzjali - Res judicata - Eżistenza ta’ pożizzjoni dominanti - Abbuż minn pożizzjoni dominati - Effett fuq il-kummerċ bejn l-Istati Membri - Multa - Gravità u tul tal-ksur - Ċirkustanzi attenwanti)
   2010/C 221/51
   Lingwa tal-kawża: l-Ingliż
   
      Partijiet
   
   
      Rikorrenti: Imperial Chemical Industries Ltd, li kienet Imperial Chemical Industries plc (Londra, ir-Renju Unit) (rappreżentanti: inizjalment D. Vaughan, D. Anderson, QC, S. Lee, barrister, S. Turner, S. Berwick u R. Coles, solicitors, sussegwentement D. Vaughan, S. Lee, S. Berwick u S. Ford, barrister)
   
      Konvenuta: Il-Kummissjoni Ewropea (rappreżentanti: J. Currall u P. Oliver, aġenti, assistiti minn J. Flynn, QC, u C. West, barrister)
   
      Suġġett
   
   Prinċiplament, talba għall-annullament tad-Deċiżjoni tal-Kummissjoni 2003/7/KE, tat-13 ta’ Diċembru 2000, dwar proċedura skont l-Artikolu 82 [KE] (Każ COMP/33.133 — D: Karbonat tas-sodju — ICI), (ĠU 2003, L 10, p. 33) u, susisdjarjament, talba għall-annullament jew għal tnaqqis tal-multa imposta fuq ir-rikorrenti.
   
      Dispożittiv
   
   
               (1)
            
            
               L-Artikolu 1 tad-Deċiżjoni tal-Kummissjoni 2003/7/KE, tat-13 ta’ Diċembru 2000, dwar proċedura skont l-Artikolu 82 [KE] (Każ COMP/33.133 — D: Karbonat tas-sodju — ICI), huwa annullat sa fejn jiddikjara li Imperial Chemical Industries Ltd kisret id-dispożizzjonijiet tal-Artikolu 82 KE fl-1983.
            
         
               (2)
            
            
               L-ammont tal-multa imposta lil Imperial Chemical Industries fl-Artikolu 2 tad-Deċiżjoni 2003/7 huwa stabbilit għal EUR 8 000 000.
            
         
               (3)
            
            
               Il-kumplament tar-rikors huwa miċħud.
            
         
               (4)
            
            
               Imperial Chemical Industries għandha tbati 80 % tal-ispejjeż tagħha u 80 % tal-ispejjeż tal-Kummissjoni Ewropea.
            
         
               (5)
            
            
               Il-Kummissjoni għandha tbati 20 % tal-ispejjeż tagħha u 20 % tal-ispejjeż ta’ Imperial Chemical Industries.
            
         
      (1)  ĠU C 150, 19.05.2001.